
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 11 

7 Φεβρουάριου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέ¬ 
λεσης οικοδομικών εργασιών στις παραρεμάτιες 
ζώνες των ρεμάτων της εντός του εγκεκριμένου 
ρυμοτομικού σχεδίου περιοχής του οικοδομικού 
συνεταιρισμού «Άγιος Σπυρίδων» Πικερμίου (Ν. Ατ¬ 
τικής). 1 

Χαρακτηρισμός ως διατηρητέων κτιρίων ιδιοκτησίας 
της Τράπεζας της Ελλάδος, που βρίσκονται στο 
Ο.Τ. 180 του εγκεκριμένου ρυμοτομικού σχεδίου 
του Δήμου Αγρίνιου (Ν. Αιτ/νίας) και καθορισμός 
ειδικών όρων και περιορισμών δόμησης αυτών.. 2 


ΑΠΟΦΑΣΕΙ Σ 

Αριθμ. 610 (1) 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στις παραρεμάτιες ζώνες 
των ρεμάτων της εντός του εγκεκριμένου ρυμοτο¬ 
μικού σχεδίου περιοχής του οικοδομικού συνεταιρι¬ 
σμού «Άγιος Σπυρίδων» Πικερμίου (Ν. Αττικής). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (ΚΒΠΝ) 
που κυρώθηκε με το άρθρο μόνο του από 14-7/27-7-1999 
π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. 2876/7-10-2009 απόφαση Πρωθυπουρ¬ 
γού «Αλλαγή τίτλου Υπουργείων» (Β' 2234). 


4. Τ ις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή των Υπουργεί¬ 
ων» (Α' 221). 

5. Την υπ’ αρ. Υ273/30.0.2010 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Νι¬ 
κολάου Σηφουνάκη» (Β' 1595). 

6. Το υπ’ αριθμ. 118/5-11-2010 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Δ'. 

7. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο ακόμη η χορήγηση 
οικοδομικών αδειών και η εκτέλεση οικοδομικών εργα¬ 
σιών στην εντός σχεδίου περιοχή του οικοδομικού συνε¬ 
ταιρισμού «Άγιος Σπυρίδων» του Δήμου Πικερμίου (Ν. Ατ¬ 
τικής) και ειδικότερα σε ζώνη πλάτους εικοσιπέντε (25) 
μέτρων εκατέρωθεν των μπλε γραμμών (βαθιές γραμμές 
των ρεμάτων), στην οποία είχε επιβληθεί αναστολή με 
τις υπ’ αριθμ. 51071/27-11-2008 (ΦΕΚ Α.Α.Π. 560/9-12- 
2008) και 40357/30-9-2009 (ΦΕΚ Α.Α.Π. 519/2-10-2009) 
αποφάσεις του Υφυπουργού Περιβάλλοντος Χωροτα¬ 
ξίας και Δημοσίων Έργων, όπως οι μπλε γραμμές φαί¬ 
νονται στα δύο (2) σχετικά διαγράμματα σε κλίμακα 
1:2000, που θεωρήθηκαν με την υπ’ αριθμ. 610/2011 πρά¬ 
ξη του Προϊστάμενου της Διεύθυνσης Τοπογραφικών 
Εφαρμογών και που αντίτυπα τους σε φωτοσμίκρυνση 
δημοσιεύονται με την παρούσα απόφαση. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 53048 (2) 

Χαρακτηρισμός ως διατηρητέων κτιρίων ιδιοκτησίας 
της Τράπεζας της Ελλάδος, που βρίσκονται στο Ο.Τ. 
180 του εγκεκριμένου ρυμοτομικού σχεδίου του Δή¬ 
μου Αγρίνιου (Ν. Αιτ/νίας) και καθορισμός ειδικών 
όρων και περιορισμών δόμησης αυτών. 

Ο ΥΠΟΥΡΓΟΣ ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως αντι- 
καταστάθηκε με την παραγρ. 2 του άρθρου 3 του 
ν. 2831/2000 «Τροποποίηση των διατάξεων του ν. 1577/1985 
«Γ.Ο.Κ.» και άλλες πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

5. Την υπ’ αρ. Υ273/30-9-2010 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Νι¬ 
κολάου Σηφουνάκη» (Β' 1595). 

6. Το υπ’ αριθμ. 4166/10-11-2008 έγγραφο της Διεύθυν¬ 
σης Πολεοδομίας Ν.Α. Αιτ/νίας. 

7. Την 63/2008 γνωμοδότηση του δημοτικού συμβου¬ 
λίου του Δήμου Αγρίνιου. 

8. Την υπ’ αριθμ. ΥΠΠΟ/ΔΝΣΑΚ/122036ΠΕ/3065/ 
10-3-2009 απόφαση του Υπουργού Πολιτισμού (ΦΕΚ 
136/Α. Α.Π./31-3-2009). 

9. Την από 22-1-2010 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

10. Την από 21-5-2010 αντιρρήσεις της Τράπεζας της 
Ελλάδος και το υπ’ αριθμ. 75 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Παρα¬ 
δοσιακών Οικισμών. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τα κτίρια (1) και (2) 
που βρίσκονται επί των οδών Αναστασιάδη και Βότση 
στο Ο.Τ. 180 του εγκεκριμένου ρυμοτομικού σχεδίου 
του Δήμου Αγρίνιου (Ν. Αιτ/νίας), όπως φαίνονται στο 
σχετικό πρωτότυπο διάγραμμα σε κλίμακα 1:200, που 
θεωρήθηκε από τον Προϊστάμενο της Δ/νσης Τοπογρα- 
φικών Εφαρμογών με την αριθμ. 53048/2010 πράξη του 
και που αντίτυπο του σε φωτοσμίκρυνση δημοσιεύεται 
με την παρούσα απόφαση. 

2. Διατηρητέο χαρακτηρίζεται το αρχικό εκάστοτε 
κτίριο και ο χώρος που το περιβάλλει καθώς επίσης και 
οι τυχόν μεταγενέστερες προσθήκες που εναρμονίζο¬ 


νται με τα αρχικά κτίρια, όχι όμως και τα κάθε είδους 
υπάρχοντα προσκτίσματα που αλλοιώνουν την μορφή 
τους. Ο καθορισμός των προσκτισμάτων και οι επεμβά¬ 
σεις που πρέπει να γίνουν σε αυτά πραγματοποιείται 
από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλι¬ 
τεχνικών και διακοσμητικών στοιχείων των χαρακτηρι- 
ζομένων ως διατηρητέων κτιρίων όσο και των ιδίων των 
κτιρίων συνολικά, πλην εκείνων των προσκτισμάτων ή 
των στοιχείων τους, για τα οποία η ΕΠΑΕ έχει γνωμο- 
δοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική διαρ¬ 
ρύθμιση και γενικά κάθε επέμβαση για λόγους λειτουρ¬ 
γικούς και στατικούς στα χαρακτηριζόμενα ως διατηρη¬ 
τέα κτίρια, εφόσον δεν αλλοιώνεται ο αρχιτεκτονικός 
χαρακτήρας τους και οι βασικές τους αρχές. 

5. Στο κτίριο I δεν επιτρέπεται καμμία προσθήκη. Αί¬ 
τηση για προσθήκη στο κτίριο II αποστέλλεται από την 
Πολεοδομική υπηρεσία, με γνώμη της ΕΠΑΕ, στην αρμό¬ 
δια υπηρεσία του Υπουργείου Περιβάλλοντος, Ενέργειας 
και Κλιματικής Αλλαγής για ειδική ρύθμιση, σύμφωνα 
με τις διατάξεις του άρθρου 4 παρ. 2 του ν. 1577/1985 
όπως ισχύει, εφόσον δεν παραβλάπτονται τα διατηρη¬ 
τέα κτίρια και ο περιβάλλων χώρος τους. 

6. Στο διατηρητέο περιβάλλοντα χώρο των κτιρίων 
επιτρέπεται μόνο εξυγίανση και εμπλουτισμός του πρα¬ 
σίνου καθώς και η εγκατάσταση υπαίθριων στοιχείων 
αστικού εξοπλισμού, όπως φωτιστικά, παγκάκια κ.λ.π. 

7. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. Επι¬ 
τρέπεται μόνο η τοποθέτηση επιγραφών περιορισμένων 
διαστάσεων που υποδηλώνουν τη χρήση των κτιρίων. 

8. Για οποιαδήποτε επέμβαση στα διατηρητέα κτί¬ 
ρια και στον περιβάλλοντα χώρο τους, καθώς και για 
την τοποθέτηση επιγραφών απαιτείται έγκριση της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

9. Στα διατηρητέα κτίρια επιτρέπονται οι παραπάνω 
χρήσεις: 

- Κατοικία. 

- Γραφεία, Τράπεζες, Ασφάλειες, κοινωφελείς οργα¬ 
νισμοί. 

- Διοίκηση. 

- Πολιτιστικά κτίρια και εν γένει πολιτιστικές εγκα¬ 
ταστάσεις. 

- Κτίρια Εκπαίδευσης. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2010 

Ο ΥΠΟΥΡΓΟΣ ΑΝΑΠΛΗΡΩΤΗΣ 

ΝΙΚΟΛΑΟΣ ΣΗΦΟΥΝΑΚΗΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

